Άννα Ελισάβετ Λουίζα του Βρανδεμβούργου-Σβετ

Η Άννα Ελισάβετ Λουίζα (γερμ. Anna Elisabet Louisa von Brandenurg-Schwet von Hohenzollern, 22 Απριλίου 1738 - 10 Φεβρουαρίου 1820) από τον Οίκο των Χοεντσόλλερν ήταν κόρη του Μαργράβου του Βρανδεμβούργου-Σβετ και με τον γάμο της έγινε πριγκίπισσα της Πρωσίας.

 Ήταν η δεύτερη κόρη του Φρειδερίκου Γουλιέλμου του Βρανδεμβούργου-Σβετ και της Σοφίας Δωροθέας των Χοεντσόλλερν, κόρης του Φρειδερίκου Γουλιέλμου Α΄ της Πρωσίας. Αδέλφια της ήταν η Σοφία Δωροθέα, Δούκισσα της Βυρτεμβέργης, και η Φιλιππίνη, Λανδγραβίνη της Έσσης-Κάσσελ. Η Άννα Ελισάβετ Λουίζα ήταν ένα από τα λίγα μέλη του βασιλικού Οίκου, που έμεινε στο Βερολίνο κατά τη διάρκεια της γαλλικής κατοχής το 1806. Ενώ το μεγαλύτερο μέρος της βασιλικής οικογένειας είχε φύγει, σύμφωνα με πληροφορίες λόγω της αντι-ναπολεόντειας κριτικής που είχαν εκφράσει, και τα μέλη του βασιλικής Αυλής τους ακολούθησαν ή έφυγαν από την πρωτεύουσα στις ιδιοκτησίες τους στην επαρχία, η Eλισάβετ Λουίζα παρέμεινε με τον σύζυγό της και τη Βιλελμίνη της Έσσης-Κάσσελ λόγω της «μεγάλης ηλικίας τους», όπως και η Αυγούστα της Πρωσίας, η οποία ήταν έγκυος εκείνη την εποχή. Ένας επισκέπτης της το 1813–14 σχολίασε ότι «δεν είδα ποτέ μία τόσο επίσημη, σκληρή, δυσάρεστη ηλικιωμένη, vieille cour outree (= παλαιά αυλική οργισμένη) και με τρομάζει μέχρι θανάτου. Ήμουν ευτυχής που έφυγα". Ο Αύγουστος Φερδινάνδος απεβίωσε στο Βερολίνο στις 2 Μαΐου 1813. Η Ελισάβετ Λουίζα απεβίωσε επτά χρόνια αργότερα, στις 22 Φεβρουαρίου 1820. Έχει ταφεί στον Καθεδρικό Ναό του Βερολίνου. Στις 27 Σεπτεμβρίου 1755 στο Ανάκτορο Σαρλόττενμπουργκ του Βερολίνου, η Άννα Ελισάβετ Λουίζα παντρεύτηκε τον θείο της Αύγουστο Φερδινάνδο της Πρωσίας, μικρότερο αδελφό της μητέρας της Σοφίας Δωροθέας. Αυτός ήταν οκτώ χρόνια μεγαλύτερος από εκείνη. Το ζευγάρι είχε παιδιά: Φρειδερίκη Ελισάβετ Δωροθέα Ερριέττα Αμαλία (1761 - 1773) Φρειδερίκος Ερρίκος Αιμίλιος Κάρολος (1769 - 1773). Φρειδερίκη Δωροθέα Λουίζα Φιλιππίνη (1770 - 1836), παντρεύτηκε τον πρίγκιπα Άντον Ρατζίβιου. Ερρίκος Φρειδερίκος Κάρολος Λουδοβίκος (1771 - 1790). Φρειδερίκος Λουδοβίκος Χριστιανός Φερδινάνδος (1772 - 1806). Φρειδερίκος Παύλος Ερρίκος Αύγουστος (1776). Φρειδερίκος Γουλιέλμος Ερρίκος Αύγουστος (1779 - 1843).Ο βιολογικός πατέρας τής κόρης της: (νόθη) Λουίζας, η οποία γεννήθηκε το 1770, μπορεί να ήταν ο κόμης Φρήντριχ Βίλεμ Καρλ φον Σμέτταου. Η Λουίζα περιγράφεται ως ωραία, πνευματώδης και ευγενική. Η Σουηδή πριγκίπισσα Εδβίγη Ελισάβετ την περιέγραψε κατά την επίσκεψή της το 1798:Το απόγευμα επισκεφθήκαμε αυτή την Πριγκίπισσα, η οποία ζει στο Μπελβιού στα περίχωρα του Βερολίνου. Είναι μία μικρή βίλα, πολύ κατάλληλη για ιδιώτες, αλλά μακριά από τα βασιλικά ανάκτορα. Η υποδοχή εδώ ήταν αρκετά διαφορετική από αυτή της θείας μου Βιλελμίνης. Η πριγκίπισσα Φερδινάνδου είναι άκαμπτη και κατέστησε προφανές ότι ήθελε να μας εντυπωσιάσει. Ήμουν φυσικά ευγενική, αλλά όταν παρατήρησα, ότι είχε πάρει έναν υποτιμητικό τόνο και ήθελε να με φέρει σε αμηχανία, απάντησα με τον ίδιο τρόπο και έδειξα την ίδια υπεροψία. Η πριγκίπισσα δεν είναι πλέον νεαρή, σίγουρα ήταν όμορφη, μοιάζει με αριστοκρατική Γαλλίδα, αλλά όχι σαν πριγκίπισσα, γιατί δεν έχει κάτι βασιλικό γι' αυτήν. Δεν νομίζω ότι είναι τόσο έξυπνη, αλλά μπορεί να κάνει μία ευχάριστη συνομιλία και έχει αρκετή αυτοπεποίθηση, όπως συνηθίζεται έπειτα από μακρά κοινωνικοποίηση στον μεγάλο κόσμο.